2021. december 15.

A Henkel új digitális munkáltatói márkaépítési kampányt indít

Do you dare do make an impact?

A Henkel átalakítja munkáltatói kommunikációját, és a megújult karrier weboldala mellett digitális munkáltatói márkaépítési kampányt is indít, „Dare to make an impact?” („Mersz hatást gyakorolni?”) mottóval. A kampányt a berlini [RCKT](https://rckt.com/en/) kommunikációs ügynökséggel közösen dolgozták ki. Világszerte 79 országban kerül bevezetésre, és főként az online térben lesz elérhető.

A kampány a vállalati kultúra fejlődését tükrözi, amely egyre inkább az együttműködés szempontjaira irányul. A hangsúly egy olyan munkakörnyezet kialakításán van, amelyben a munkatársak felhatalmazva és erősnek érezhetik magukat, személyesen és szakmailag egyaránt fejlődhetnek. „Munkavilágunk sokat változott az elmúlt években. A Henkelnél jelentős kulturális átalakulás kezdődött meg, a munkatársak elvárásai, illetve igényei megváltoztak” – mondja Andrea Becher, Munkáltatói hírnév, Toborzás és Társadalmi felelősségvállalás globális vezetője. „A potenciális munkavállalók manapság nemcsak olyan munkáltatókat keresnek, akiknek az értékeivel, céljaival azonosulni tudnak, hanem olyan munkát is, amelynek mélyebb jelentése van. Jelentőségteljes projekteken és innovációkon kívánnak dolgozni, amelyek hozzájárulnak az emberek jólétéhez és a társadalmunkhoz. A személyes fejlődés, a vállalat célja és az üzleti tevékenységre gyakorolt hatás szintén fontos tényezők számukra. Mi a Henkelnél pontosan ezt keressük: olyan tehetségeket, akik túl mernek lépni a határaikon, és mernek kreatívan gondolkodni” – hangsúlyozta Elizabeth Schauman, a Henkel Munkáltatói hírnevének globális vezetője.

A kampány elsősorban a Z generációt és a digitális tehetségeket célozza, így elősorban online és a közösségi médiában fut. „Valós történetekkel, közvetlenül és személyesen szeretnénk a fiatalokat megszólítani. Ez a generáció olyan hiteles munkáltatót keres, aki olyannak fogadja el, amilyenek, és a személyes fejlődésükben is támogatja őket – bizalomteljes légkör, befogadó vezetés és jelentőségteljes projektek révén” – mondja Schaumann.

A globális [karrier weboldal](https://www.henkel.com/careers) elindítását követően a kampányt nemzetközi szintre is kiterjesztik. A tehetségek bevonzásához is felhasználják: a közösségi médiában, az álláshirdetésekben, a karrier eseményeken és így tovább. A Henkel többek között közösségi média reklámkampányt indít, amely a Z generációt és a digitális tehetségeket célozza meg több, mint tíz országban.

**Merész, hiteles és egyedi: A Henkel új munkáltatói ígérete**

A megújult „Dare to make an impact” munkáltatói márka bemutatja, hogy mit képvisel a Henkel, és mi teszi egyedivé a vállalatnál végzett munkát: egy olyan cégnél, amely egyesíti a B2B és B2C üzleteket, és a technológia találkozik a fogyasztási cikkekkel, valóban hatást lehet gyakorolni az emberek életére és jólétére. Karrier a Henkelnél egyet jelent a fenntarthatóbb jövő alakításával és egy erős, vibrálóan sokszínű vállalati kultúrában való fejlődéssel. Ezt az ígéretet munkatársaink hiteles történetei támasztják alá, akik a mindennapi munkájuk kulisszatitkaiba engednek betekintést.

A Henkel Magyarország [karrier weboldala](https://www.henkel.hu/karrier) is a napokban újult meg.

**A Henkelről**

A Henkel világszerte kiegyensúlyozott és változatos portfólióval működik. Az erőteljes márkáknak, innovációknak és technológiáknak köszönhetően a társaság vezető pozíciókat foglal el három üzletágával mind az ipari, mind a fogyasztási cikkek terén. A Henkel Adhesive Technologies üzletága globális vezető szerepet tölt be a ragasztók piacán – valamennyi iparági szegmensben, világszerte. A Henkel Laundry & Home Care és a Beauty Care üzletágaival számos piacon és kategóriában vezető szerepet tölt be, szerte a világon. Az 1876-ban alapított Henkel több mint 140 éves sikert tudhat maga mögött. A Henkel 2020-ban több mint 19 milliárd euró árbevételt és mintegy 2,6 milliárd euró korrigált üzemi eredményt ért el. A Henkel világszerte mintegy 53 000 embert foglalkoztat – lelkes és sokszínű csapat, amelyet erős vállalati kultúra, a fenntartható érték létrehozásának közös célja és azonos értékek egyesítenek. Mint a fenntarthatóság terén elismert vezető vállalat a Henkel számos nemzetközi indexben és rangsorban az első helyet foglalja el. A Henkel elsőbbségi részvényeit a német DAX tőzsdeindexben jegyzik. További információért kérjük, látogasson el a Henkel angol nyelvű honlapjára: www.henkel.com

Kapcsolat Linda Gehring Hanna Philipps

Tel +49 211 797-7265 +49 211 797-3626

Email linda.gehring@henkel.com hanna.philipps@henkel.com

Henkel AG & Co. KGaA

**Sajtókapcsolat**

Henkel Magyarország Kft.

Vállalati kommunikáció

Dispiter Dorottya

Tel. (1) 372-5555

Email: [vallalati.kommunikacio@henkel.com](mailto:vallalati.kommunikacio@henkel.com)